Допълнение към докладна записка с вх. № 192/18.06.2025 г.: Относно: Актуализация на бюджета на община Крумовград за 2025 година

В деловодството на Общинска администрация постъпи искане с вх.№ 25-00-13/18.06.2025 г. от вр. ид. директор на „Дом за стари хора“  за закупуване на 2 броя електрически лифтер за повдигане на лежащо болните потребители на обща стойност 4 000 лева.

Предлагам средствата да бъдат осигурени от дейност „Дом за стари хора“, § 10-98 „Други разходи, некласифицирани в другите параграфи и подпараграфи“.

Във връзка с изграждането на претоварна станция в землището на с.Бараци е необходимо изготвянето на проект за обект „Пътна връзка с път III-591 на претоварна станция с.Бараци, община Крумовград“. За тази цел са необходими финансови средства в размер на 13 680 лева. Предлагам средствата да се осигурят от предвидения резерв по бюджета на общината.

Проекто - решението се изменя и допълва, както следва:


1.В т.2. числото „24 100“ да се чете „41 780“.

2. Допълва се т.2.4. с текст „Изготвянето на проект за обект „Пътна връзка с път III-591 на претоварна станция с.Бараци, община Крумовград“ – 13 680 лева.

3. Т.2.4 от проекто-решението става т.2.5. с текст: За т.2.2, 2.3 и 2.4 средствата се осигуряват от бюджета на общината, като се намаля плана по бюджета в дейност „Резерв“, § 00-98 „Резерв за непредвидени и неотложни разходи“ с 29 280 лева.


4. Допълва се т.2.6. Закупуване на 2 броя електрически лифтер за ДСХ – 4 000 лева.  Средствата се осигурят като се увеличи плана по бюджета в дейност „Дом за стари хора“, § 52-03 „Придобиване на друго оборудване, машини и съоръжения“ с 4 000 лева и намали плана по бюджета в дейност „Дом за стари хора“, § 10-98 „Други разходи, некласифицирани в другите параграфи и подпараграфи“ с 4 000 лева.

